
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1943 

18 Ιουλίου 2014 


ΑΠΟΦΑΣΕΙ Σ 

Αριθμ. 113635/ΣΤ5 

Μεταβίβαση δικαιώματος υπογραφής «Με εντολή Υπουρ¬ 
γού» στο Γενικό Γραμματέα, στους Ειδικούς Γραμ- 
ματείς και στους Προϊσταμένους Γενικών Διευθύν¬ 
σεων του Υπουργείου Παιδείας και Θρησκευμάτων. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 54 και 90 του «Κώδικα 
Νομοθεσίας για την Κυβέρνηση και τα Κυβερνητικά Όρ¬ 
γανα» που κυρώθηκε με το άρθρο πρώτο του Π.Δ. 63/ 
2005 (ΦΕΚ Α' 98). 

2. Το άρθρο 3 του Π.Δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ Α' 141), όπως τροποποιήθηκε με την παρ. 1 του 
άρθρου 1 του Π.Δ. 88/2012 (ΦΕΚ Α' 143), το άρθρο 2 του 
Π.Δ. 98/2012 (ΦΕΚ Α' 160) και το άρθρο 2 του Π.Δ. 118/ 
2013 (ΦΕΚ Α' 152). 

3. Το Π.Δ. 147/1976 «Περί Οργανισμού της Κεντρικής 
Υπηρεσίας του Υπουργείου Εθνικής Παιδείας και θρη¬ 
σκευμάτων» (ΦΕΚ Α' 56), όπως τροποποιήθηκε και ισχύει. 

4. Τις υπ’ αριθμ. κοινές υπουργικές αποφάσεις Φ.908/Η 
1606/17-2-1995 «Σύσταση ενιαίου διοικητικού τομέα θεμά¬ 
των Ευρωπαϊκής Ένωσης και Κοινοτικού Πλαισίου Στή¬ 
ριξης» (ΦΕΚ Β' 112) όπως τροποποιήθηκε με τις κοινές 
υπουργικές αποφάσεις 17758/8-9-2005 (ΦΕΚ Β' 1339) και 
27936/29-12-2010 (ΦΕΚ Β' 2230), κοινή υπουργική από¬ 
φαση ΣΤ5/11/6-3-1996 «Σύσταση Ενιαίου Διοικητικού Το¬ 
μέα Θεμάτων Εκπαιδευτικού Σχεδιασμού, Εκπαίδευσης 
Ελληνοπαίδων Εξωτερικού, Διαπολιτισμικής Εκπαίδευ¬ 
σης και Αποκέντρωσης στο ΥΠΕΠΘ» (ΦΕΚ Β' 171), κοινή 
υπουργική απόφαση Φ.908/13438/Η/30-1-2008 (ΦΕΚ Β' 
148) «Συγκρότηση, κατάργηση και μετονομασία ενιαίων 
διοικητικών τομέων στο Υπουργείο Εθνικής Παιδείας και 
Θρησκευμάτων και αντίστοιχων θέσεων Ειδικών Γραμ- 
ματέων» και κοινή υπουργική απόφαση 3622/10-1-2013 
(ΦΕΚ Β' 44) «Κατάργηση ενιαίου διοικητικού τομέα του 
Υπουργείου Παιδείας και Θρησκευμάτων, Πολιτισμού και 
Αθλητισμού και αντίστοιχης θέσης Ειδικού Γ ραμματέα». 

5. Το άρθρο 3Β του Ν. 2362/1995 (ΦΕΚ Α' 247), όπως 
τροποποιήθηκε και ισχύει. 

6. Το Π.Δ. 339/1990 «Σύσταση Γενικών Διευθύνσεων 
και μονάδων στρατηγικού σχεδιασμού και ανάλυσης 


Πολιτικής στο Υπουργείο Εθνικής Παιδείας και Θρη¬ 
σκευμάτων» (ΦΕΚ Α' 135), την κοινή υπουργική απόφαση 
17758/8-9-2005 (ΦΕΚ Β'1339) με την οποία η Γ ενική Διεύ¬ 
θυνση Διεθνών Εκπαιδευτικών Σχέσεων μετονομάστηκε 
σε Γ ενική Διεύθυνση Ευρωπαϊκών και Διεθνών Εκπαιδευ¬ 
τικών Θεμάτων, την αριθμ. 16660/ΣΤ5/16-2-2012 πράξη 
της Υπουργού Παιδείας Δ.Β.Μ.Θ., όπως διορθώθηκε με 
το ΦΕΚ 1187/Β'/2012 βάσει της οποίας μετονομάστηκε η 
Γ ενική Διεύθυνση Διοικητικής και Οικονομικής Υποστήρι¬ 
ξης σε Γ ενική Διεύθυνση Διοικητικής Υποστήριξης και την 
κοινή υπουργική απόφαση 110101/Η/ 8-8-2013 (ΦΕΚ Β' 2033) 
«Αναδιάρθρωση της Γενικής Διεύθυνσης Οικονομικών 
Υπηρεσιών του Υπουργείου Παιδείας και Θρησκευμάτων. 

7. Την παρ. 1 του άρθρου 47 του Ν. 3848/2010 (ΦΕΚ Α'71) 
βάσει της οποίας καταργήθηκε η Γενική Διεύθυνση 
Σπουδών Πρωτοβάθμιας και Δευτεροβάθμιας Εκπαί¬ 
δευσης, η οποία είχε συσταθεί με το Π.Δ. 339/1990. 

8. Το Π.Δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α' 134). 

9. Το Π.Δ. 4/2002 «Εκτέλεση ενεργειών τεχνικής βοή¬ 
θειας - στήριξης και διαχείρισης των αντίστοιχων πό¬ 
ρων» (ΦΕΚ Α' 3). 

10. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

Αρμοδιότητες Γ ενικού Γ ραμματέα 

Στον Γενικό Γραμματέα του Υπουργείου Παιδείας 
και Θρησκευμάτων μεταβιβάζουμε το δικαίωμα να 
υπογράφει «Με εντολή Υπουργού» αποφάσεις, πράξεις 
και έγγραφα που εκδίδονται σύμφωνα με τις κείμενες 
διατάξεις και αφορούν στα ακόλουθα θέματα: 

1. Έκδοση εγκυκλίων και παροχή οδηγιών προς όλες 
τις υπηρεσίες του Υπουργείου, καθώς και τα Ν.Π.Δ.Δ. 
που εποπτεύονται από αυτό, για τον προγραμματισμό 
και τον συντονισμό της κοινής δραστηριότητας αυτών, 
με σκοπό την αποτελεσματική υλοποίηση της κυβερ¬ 
νητικής πολιτικής και την εύρυθμη και παραγωγική λει¬ 
τουργία τους. 

2. Ερωτήματα στο γραφείο Νομικού Συμβούλου του 
Υπουργείου Παιδείας και Θρησκευμάτων. 

3. Αποφάσεις και έγγραφα συναρμοδιότητας υπηρεσι¬ 
ών, που υπάγονται σε διαφορετικές Γ ενικές Διευθύνσεις 
και Διοικητικούς Τομείς. 

4. Αναπομπή υποθέσεων για επανεξέταση από τη Δι¬ 
οίκηση ή τα αρμόδια συλλογικά όργανα. 

5. Αποφάσεις για την επιλογή, τοποθέτηση, μετακίνη¬ 
ση, μετάθεση, μετάταξη και απόσπαση των διοικητικών 
υπαλλήλων του Υπουργείου. 

6. Μετακίνηση υπαλλήλων σε άλλες Διευθύνσεις και 
ανεξάρτητα Τμήματα της Κεντρικής Υπηρεσίας (Κ.Υ.) 
του Υπουργείου Παιδείας και Θρησκευμάτων. 

7. Χορήγηση κανονικών, φοιτητικών, σπουδαστικών, 
επιμορφωτικών αδειών και αδειών χωρίς αποδοχές 
στους Προϊσταμένους Γενικών Διευθύνσεων της Κ.Υ. 
του Υπουργείου Παιδείας και Θρησκευμάτων, καθώς και 
στους Περιφερειακούς Διευθυντές Εκπαίδευσης, όπως 
προβλέπεται από το νόμο. 

8. Εντολή διενέργειας διοικητικών εξετάσεων, επιθε¬ 
ωρήσεων και διαδοχικών ελέγχων. 

9. Έγκριση μετακίνησης εκτός έδρας των Προϊστα¬ 
μένων Γενικών Διευθύνσεων και των Περιφερειακών 
Διευθυντών Εκπαίδευσης του Υπουργείου Παιδείας και 
Θρησκευμάτων, όπου απαιτείται. 

10. Σύσταση και συγκρότηση επιτροπών και ομάδων 
εργασίας με αμοιβή. 

11. Χρηματοδοτήσεις Νομικών Προσώπων Δημοσίου Δι¬ 
καίου, Νομικών Προσώπων Ιδιωτικού Δικαίου και λοιπών 
φορέων από Τακτικό Προϋπολογισμό μέχρι 5.000.000,00 
ευρώ. 

12. Αποφάσεις χρηματοδότησης του Ινστιτούτου Βυ¬ 
ζαντινών και Μεταβυζαντινών Σπουδών της Βενετίας. 

13. Έκδοση καταλογιστικών πράξεων, για περικοπές 
αποδοχών που απορρέουν από την εφαρμογή συμβάσε¬ 
ων προμήθειας εξοπλισμού και από προτάσεις των επι¬ 
τροπών παραλαβής ειδών εξοπλισμού και από οποιαδή¬ 
ποτε άλλη αιτία μέχρι του ποσού των 700.000,00 ευρώ. 

14. Εντολές προς την Τράπεζα της Ελλάδος για κατα¬ 
νομή χρηματοδοτήσεων στα έργα Προγράμματος Δη¬ 
μοσίων Επενδύσεων, όταν το ποσό είναι από 150.001,00 
ευρώ μέχρι 5.000.000,00 ευρώ. 

15. Προκηρύξεις διενέργειας διαγωνισμών προμηθειών, 
ανάθεσης μελέτης και εκτέλεσης έργων και επιτροπών 
παραλαβής περιλαμβανομένων και των κτιριακών, όταν 
το ποσό είναι από 150.001,00 ευρώ μέχρι 5.000.000,00 
ευρώ. 

16. Αποφάσεις απευθείας ανάθεσης έργου, μελέτης ή 
προμήθειας και αποφάσεις έγκρισης πραγματοποίησης 
δαπάνης από τον τακτικό προϋπολογισμό, όταν γίνεται 
κατά παρέκκλιση των διατάξεων του δημοσίου λογιστι¬ 
κού και για ποσό μέχρι 5.000.000,00 ευρώ. 

17. Αποφάσεις έγκρισης μελετών ποσού από 150.001,00 
ευρώ μέχρι 1.000.000,00 ευρώ και αποφάσεις έγκρι¬ 
σης δαπανών από το πρόγραμμα Δημοσίων Επενδύ¬ 
σεων όταν το ποσό είναι από 150.001,00 ευρώ μέχρι 
5.000.000,00 ευρώ. 

18. Αποφάσεις έγκρισης, διάθεσης και αναγνώρισης 
κάθε φύσεως δαπάνης από τον τακτικό προϋπολο¬ 
γισμό, όταν το ποσό είναι από 150.001,00 ευρώ μέχρι 
5.000.000,00 ευρώ. 

19. Αποφάσεις έγκρισης, διάθεσης και αναγνώρισης 
κάθε φύσεως δαπάνης επιχορήγησης ή χρηματοδότη¬ 
σης από τον τακτικό προϋπολογισμό στους ειδικούς 
λογαριασμούς των Πανεπιστημίων και Ερευνητικών Πα¬ 
νεπιστημιακών Ινστιτούτων και Ερευνητικών Κέντρων 
(Ν.Π.Ι.Δ.) όταν το ποσό είναι από 150.001,00 ευρώ μέχρι 
5.000.000,00 ευρώ. 


20. Προκηρύξεις ανάθεσης ή απ’ ευθείας ανάθεσης 
μελέτης εκπαιδευτικού εξοπλισμού από το πρόγραμμα 
Δημοσίων Επενδύσεων, όταν το ποσό αμοιβής είναι μέ¬ 
χρι 5.000.000,00 ευρώ. 

21. Πρόσκληση εκδήλωσης ενδιαφέροντος, συγκρότη¬ 
ση επιτροπών αξιολόγησης για την ανάθεση μελετών 
για ποσό δαπάνης μέχρι 5.000.000,00 ευρώ σε βάρος 
των πιστώσεων του τακτικού προϋπολογισμού ή του 
Προγράμματος Δημοσίων Επενδύσεων (Π.Δ.Ε.). 

22. Αποφάσεις έγκρισης διενέργειας μειοδοτικών δια¬ 
γωνισμών και κατακύρωσης των αποτελεσμάτων τους 
για κάθε φύσης έργα, περιλαμβανομένων και των κτιρι- 
ακών που πραγματοποιούνται σε βάρος των πιστώσεων 
του Π.Δ. Ε. όταν ο προϋπολογισμός των έργων αυτών 
είναι από 150.001,00 ευρώ μέχρι 5.000.000,00 ευρώ. 

23. Υπογραφή συμβάσεων ποσού από 150.001,00 ευρώ 
μέχρι 5.000.000,00 ευρώ. 

24. Αποφάσεις συγκρότησης επιτροπών παραλαβής 
έργων από 150.001,00 ευρώ μέχρι 5.000.000,00 ευρώ. 

25. Αποφάσεις έγκρισης συγκριτικών πινάκων 
των εκτελουμένων έργων και μελετών ποσού μέχρι 
5.000.000,00 ευρώ. 

26. Προτάσεις στον Υπουργό για την κατάρτιση του 
προγράμματος Δημοσίων Επενδύσεων του Υπουργείου 
Παιδείας και θρησκευμάτων. 

27. Αποφάσεις κατανομής επιχορηγήσεων σε Ν.Π.Δ.Δ., 
και λοιπών φορέων από τον Τακτικό Προϋπολογισμό 
μέχρι 5.000.000,00 ευρώ. 

28. Αποφάσεις, πράξεις και έγγραφα, που αφορούν στο 
Π.Δ. 4/2002 με οικονομικό αντικείμενο από 130.001,00 
ευρώ μέχρι 5.000.000,00 ευρώ. 

29. Έγκριση επιχορήγησης δημοσίων Βιβλιοθηκών. 

30. Αιτήματα προς την Υπηρεσία Δημοσιονομικού 
Ελέγχου για μεταβίβαση πιστώσεων με επιτροπικά 
εντάλματα. 

31. Ερωτήματα προς την Αρχή Διασφάλισης και Πι¬ 
στοποίησης της Ποιότητας στην Ανώτατη Εκπαίδευση 
(Α.ΔΙ.Π.), το Εθνικό Συμβούλιο Παιδείας (Ε.ΣΥ.Π.) και τα 
επιμέρους Συμβούλιά του. 

32. Έγκριση των τιμών κοστολόγησης των διδακτικών 
βιβλίων που διανέμονται στους φοιτητές των Ανώτατων 
Εκπαιδευτικών Ιδρυμάτων (Α.Ε.Ι.) και των Ανώτατων Εκ¬ 
κλησιαστικών Ακαδημιών (Α.Ε.Α.). 

33. Απόφαση για ορισμό ειδικού επιστήμονα από κα¬ 
θηγητές όλων των βαθμιδών των Ανώτατων Εκπαιδευ¬ 
τικών Ιδρυμάτων ή από οικεία επαγγελματική οργάνωση 
για την υποβολή στο Συμβούλιο Αναγνωρίσεως Επαγ¬ 
γελματικών Προσόντων έγγραφης γνωμοδότησης, κατά 
περίπτωση, σύμφωνα με τις κείμενες διατάξεις. 

34. Υπογραφή συμβάσεων με όργανα και φορείς της 
Ευρωπαϊκής Ένωσης για Ευρωπαϊκά Προγράμματα. 

35. Έκδοση πράξης παραχώρησης αιγίδας σε δράσεις 
φορέων. 

Άρθρο 2 

Στον Γενικό Γραμματέα του Υπουργείου Παιδείας και 
Θρησκευμάτων μεταβιβάζουμε το δικαίωμα να υπογρά¬ 
φει «Με εντολή Υπουργού» αποφάσεις, πράξεις και γε¬ 
νικά κάθε είδους έγγραφα που εκδίδονται σύμφωνα 
με τις κείμενες διατάξεις και αφορούν σε θέματα των 
παρακάτω υπηρεσιών του Υ.ΠΑΙ.Θ.: 

1. Διεύθυνσης Οργάνωσης και Διεξαγωγής Εξετάσεων. 

2. Ειδικής Υπηρεσίας Εφαρμογής Εκπαιδευτικών Δρά¬ 
σεων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24385 


3. Ειδικής Υπηρεσίας Διαχείρισης Επιχειρησιακού 
Προγράμματος «Εκπαίδευση και Δια Βίου Μάθηση» του 
Ενιαίου Διοικητικού Τομέα Διαχείρισης Προγραμμάτων 
ΚΠΣ και 

4. Διεύθυνσης Πολιτικής Σχεδίασης έκτακτης Ανάγκης 
(ΠΣΕΑ). 

Άρθρο 3 

Προσθήκη αρμοδιοτήτων Ειδικών Γραμματέων 
και Γ ενικών Διευθυντών 

Στους Ειδικούς Γ ραμματείς και στους Γ ενικούς Διευ¬ 
θυντές της ΚΥ του Υπουργείου Παιδείας και Θρησκευ¬ 
μάτων μεταβιβάζουμε το δικαίωμα να υπογράφουν «Με 
εντολή Υπουργού» αποφάσεις, πράξεις και έγγραφα που 
εκδίδονται σύμφωνα με τις κείμενες διατάξεις και αφο¬ 
ρούν, πέραν των αναφερομένων στο άρθρο 3 («Αρμοδι¬ 
ότητες Ειδικών Γ ραμματέων και Γ ενικών Διευθυντών») 
της υπ’ αριθμ. 108009/ΣΤ5/1-10-2007 απόφασης του 
Υπουργού Παιδείας και Θρησκευμάτων (ΦΕΚ Β' 1950), 
και τα ακόλουθα θέματα, που αφορούν τις υπηρεσίες 
αρμοδιότητάς τους: 

1. Χορήγηση κανονικών, φοιτητικών, σπουδαστικών, 
επιμορφωτικών αδειών και αδειών χωρίς αποδοχές 
στους Προϊσταμένους Διευθύνσεων της Κ.Υ., καθώς και 
στους υπαλλήλους που προίστανται σε περιφερειακές 
υπηρεσίες, όπως προβλέπεται από το νόμο. 

2/Εγκριση μετακίνησης εκτός έδρας των Προϊστα¬ 
μένων Διευθύνσεων της Κ.Υ. του Υπουργείου Παιδείας 
και Θρησκευμάτων και λοιπών Ν.Π.ΔΔ. αρμοδιότητας 
Υπουργείου Παιδείας και Θρησκευμάτων, όπου απαιτείται. 

3. Έγκριση προγράμματος φιλοξενίας εκπροσώπων 
της ΕυρωπαϊκήςΈνωσης (Ε.Ε.) και Διεθνών Οργανισμών. 

4. Έγκριση συμμετοχής ή ορισμού εκπροσώπου του 
Υπουργείου Παιδείας και Θρησκευμάτων σε ομάδες ερ¬ 
γασίας ή νομικών προσώπων αρμοδιότητας Υπουργείου 
Παιδείας και Θρησκευμάτων. 

5. Αποφάσεις συγκρότησης επιτροπών διενέργειας 
διαγωνισμών προμηθειών, επιτροπών εξέτασης ενστά¬ 
σεων, επιτροπών παραλαβής και εκτέλεσης έργου ή 
εργασιών και μελετών. 

6. Χορήγηση άδειας άσκησης ιδιωτικού έργου με 
αμοιβή. 

Αρθρο 4 

Προσθήκη αρμοδιοτήτων Προϊσταμένων Διευθύνσεων 

Οι Προϊστάμενοι Διευθύνσεων της ΚΥ του Υπουργείου 
Παιδείας και Θρησκευμάτων έχουν δικαίωμα να υπο¬ 
γράφουν «Με εντολή Υπουργού» αποφάσεις, πράξεις 
και έγγραφα που εκδίδονται σύμφωνα με τις κείμενες 
διατάξεις, πέραν των αναφερομένων στο άρθρο 4 («Αρ¬ 
μοδιότητες Προϊσταμένων Διευθύνσεων») της υπ’ αριθμ. 
108009/ΣΤ5/1-10-2007 απόφασης του Υπουργού Παιδείας 
και Θρησκευμάτων (ΦΕΚ Β' 1950), και τα ακόλουθα θέ¬ 
ματα, που αφορούν τις υπηρεσίες αρμοδιότητάς τους: 

1. Χορήγηση κανονικών, φοιτητικών, σπουδαστικών, 
επιμορφωτικών αδειών και αδειών χωρίς αποδοχές 


στους υπαλλήλους της Κ.Υ., καθώς και στους υπαλλή¬ 
λους των περιφερειακών υπηρεσιών, όπως προβλέπεται 
από το νόμο. 

2. Έγκριση μετακίνησης στο εσωτερικό και εξωτερι¬ 
κό μελών και εισηγητών θεμάτων της Κεντρικής Εξε¬ 
ταστικής Επιτροπής και κάθε φύσης προσωπικού που 
ασχολείται με τις εξετάσεις που διενεργεί η Διεύθυνση 
Πιστοποίησης της Γνώσης Ξένων Γλωσσών. 

3. Έγκριση μετακίνησης εκτός έδρας των Προϊσταμέ¬ 
νων Τμημάτων και των υπαλλήλων της Κ.Υ. του Υπουρ¬ 
γείου Παιδείας και Θρησκευμάτων, των υπαλλήλων 
περιφερειακών υπηρεσιών και λοιπών Ν.Π.Δ.Δ. αρμοδι¬ 
ότητας Υπουργείου Παιδείας και Θρησκευμάτων, όπου 
απαιτείται. 

4. Έγκριση συμμετοχής των υπαλλήλων του Υπουργεί¬ 
ου σε συνέδρια, σεμινάρια και εκπαιδευτικά προγράμ¬ 
ματα εσωτερικού. 

5. Αποδοχή υποτρόφων στα πλαίσια των μορφωτικών 
ανταλλαγών. 

6. Έγκριση μορφωτικών ανταλλαγών φοιτητών και 
συμμετοχής τους σε διεθνείς εκδηλώσεις. 

7. Έγκριση πραγματοποίησης σεμιναρίων εκπαιδευτι¬ 
κών προγραμμάτων εσωτερικού. 

δ.Έγκριση εκπαιδευτικών ανταλλαγών με άλλες χώρες. 

9. Έγκριση σπουδαστικών εκδρομών για το εσωτερικό. 

10. Αποφάσεις για τη λειτουργία ιστορικών φιλολογι¬ 
κών ή λαογραφικών αρχείων. 

11. Προτάσεις για την κατάρτιση προγραμμάτων επι¬ 
μόρφωσης των υπαλλήλων Γ ενικών Αρχείων σε συνερ¬ 
γασία με τους λοιπούς συναρμόδιους φορείς. 

12. Ετήσια έγκριση του προγράμματος των επισκέψε¬ 
ων στο ίδρυμα της Βουλής και της μετακίνησης των 
σχολείων σύμφωνα με τις κείμενες διατάξεις. 

13. Χορήγηση αδειών του άρθρου 53 του Ν. 3528/2007 
(ΦΕΚ Α' 26) στους ιδιωτικούς εκπαιδευτικούς. 

Άρθρο 5 

1. Σε περίπτωση κωλύματος ή απουσίας του Γ ενικού 
Γραμματέα της Κ.Υ. του Υπουργείου Παιδείας και Θρη¬ 
σκευμάτων, οι αρμοδιότητες αυτού ασκούνται από τον 
Υπουργό. 

2. Κατά τα λοιπά εξακολουθεί να ισχύει η αριθμ. 
108009/ΣΤ5/ 1-10-2007 απόφαση «Μεταβίβαση δικαιώ¬ 
ματος υπογραφής «Με εντολή Υπουργού» στο Γενικό 
Γ ραμματέα, στους Ειδικούς Γ ραμματείς και στους Προϊ¬ 
σταμένους Γ ενικών Διευθύνσεων, Διευθύνσεων και Τ μη- 
μάτων της Κ.Υ. του ΥΠ.Ε.Π.Θ», όπως έχει τροποποιηθεί. 

3. Καταργείται η αριθμ. 92811/ΣΤ5/11-7-2013 απόφα¬ 
ση «Μεταβίβαση δικαιώματος υπογραφής «Με εντολή 
Υπουργού» στο Γενικό Γραμματέα της Κ.Υ. του Υπουρ¬ 
γείου Παιδείας, Δια Βίου Μάθησης και Θρησκευμάτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Ιουλίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.βί. 9 Γ - β-ιπβϊΙ: ννβόπΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02019431807 140004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































